CELEX: 32014D0345
Language: et
Date: 2014-06-06 00:00:00
Title: 2014/345/EL: Komisjoni otsus, 6. juuni 2014 , millega muudetakse otsust 2012/481/EL, millega kehtestatakse trükitud paberile ELi ökomärgise andmise ökoloogilised kriteeriumid (teatavaks tehtud numbri C(2014) 3590 all)  EMPs kohaldatav tekst

11.6.2014   
            
            
               ET
            
            
               Euroopa Liidu Teataja
            
            
               L 170/64
            
         KOMISJONI OTSUS,
   6. juuni 2014,
   millega muudetakse otsust 2012/481/EL, millega kehtestatakse trükitud paberile ELi ökomärgise andmise ökoloogilised kriteeriumid
   
      
         (teatavaks tehtud numbri C(2014) 3590 all)
      
   
   (EMPs kohaldatav tekst)
   
      (2014/345/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõiget 2,
   olles nõu pidanud Euroopa Liidu ökomärgise komisjoniga
   ning arvestades järgmist:
   
               (1)
            
            
               Komisjoni otsusega 2012/481/EL (2) jäetakse reguleerimisalast välja pappmaterjal grammkaaluga üle 400 g/m2, kuna kõnealuses otsuses nõutakse, et trükitooteid tuleb trükkida ainult paberile, mis kannab komisjoni otsusega 2011/333/EL (3) või komisjoni otsusega 2012/448/EL (4) kehtestatud ELi ökomärgist. Selliste tootekategooriate valmistamisel nagu otsuse 2012/481/EL reguleerimisalasse kuuluvad plokid, märkmikud, töövihikud, spiraalköites märkmikud ja kaantega kalendrid kasutatakse siiski pappmaterjali grammkaaluga üle 400 g/m2. Seetõttu ei ole võimalik kriteeriume teatavate toodete suhtes kohaldada.
            
         
               (2)
            
            
               Komisjoni otsuse 2014/256/EL (5) reguleerimisala hõlmab paberkirjatarbeid, mis sisaldavad vähemalt 70 massiprotsenti paberit, pappi või paberipõhiseid lähtematerjale, ning otsusega nähakse ette nõuded pappmaterjalile grammkaaluga üle 400 g/m2.
            
         
               (3)
            
            
               Käesoleva otsusega ette nähtud meetmed on kooskõlas määruse (EÜ) nr 66/2010 artikli 16 alusel loodud komitee arvamusega.
            
         
               (4)
            
            
               Seepärast tuleks otsust 2012/481/EL vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2012/481/EL muudetakse järgmiselt.
   
               1)
            
            
               Artikli 1 lõige 1 asendatakse järgmisega:
               „1.   Tooterühm „trükitud paber” hõlmab kõiki trükitooteid, mis sisaldavad vähemalt 90 massiprotsenti paberit, pappi või paberipõhiseid lähtematerjale, välja arvatud raamatud, kataloogid, märkmikud, brošüürid või vormid, mis peavad sisaldama vähemalt 80 massiprotsenti paberit, pappi või paberipõhiseid lähtematerjale. Trükitud lõpptoote vahelehti, kaasi ja kõiki selle paberosi käsitatakse trükitoote osadena.”
            
         
               2)
            
            
               Artikli 1 lõike 3 punkt c asendatakse järgmisega:
               
                           „c)
                        
                        
                           dokumendikaaned, ümbrikud, spiraalköited ja paberkirjatarbed.”
                        
                     
         
               3)
            
            
               Artikli 2 punkt 1 asendatakse järgmisega:
               
                           „1)
                        
                        
                           „raamat” — kõvade või pehmete kaantega õmmeldud ja/või liimköites trükitoode, näiteks õpik, ilukirjanduslik või mitteilukirjanduslik raamat, aruanne, käsiraamat ja brošeeritud raamat. Mõiste „raamat” ei hõlma žurnaale, brošüüre, ajakirju, perioodiliselt välja antavaid katalooge ega aastaaruandeid;”.
                        
                     
         
               4)
            
            
               Artikli 2 punkt 9 asendatakse järgmisega:
               
                           „9)
                        
                        
                           „trükitoode” — trükitava materjali töötlemise tulemusel saadav toode. Töötlemine sisaldab paberile trükkimist. Lisaks trükkimisele võib töötlemine hõlmata järeltöötlust, näiteks voltimine, stantsimine, lõikamine, koostamine, liimi kasutamine, köitmine, õmblemine. Trükitoodete hulka kuuluvad ajalehed, reklaammaterjalid, teabelehed, ajakirjad, kataloogid, raamatud, lendlehed, brošüürid, plakatid, visiitkaardid ja etiketid;”.
                        
                     
         
               5)
            
            
               Muudetakse otsuse 2012/481/EL lisa 3. kriteeriumi.
               
                  „3. kriteerium — ringlussevõetavus
               
               Trükitoode peab olema ringlussevõetav. Trükitud paber peab olema värviärastav ja trükitoote mittepaberkomponendid peavad olema kergesti eemaldatavad, et mitte takistada ringlussevõttu.
               
                           a)
                        
                        
                           Märgtugevust suurendavaid aineid võib kasutada ainult juhul, kui on võimalik tõendada lõpptoote ringlussevõetavust.
                        
                     
                           b)
                        
                        
                           Liime võib kasutada ainult juhul, kui on võimalik tõendada nende eemaldatavust.
                        
                     
                           c)
                        
                        
                           Kattelakke ja laminaate, sh polüeteeni ja/või polüeteeni/polüpropüleeni, võib kasutada ainult raamatu-, ajakirja- ja kataloogikaante puhul.
                        
                     
                           d)
                        
                        
                           Värviärastatavus peab olema tõendatud.
                        
                     
                  Hindamine ja kontroll: taotleja peab esitama märgtugevust suurendavate ainete kohta ringlussevõetavuskatse ja liimainete kohta eemaldatavuskatse tulemused. Standardsed katsemeetodid on PTS-meetod PTS-RH 021/97 (märgtugevust suurendavate ainete puhul) ja INGEDE Method 12 (mittelahustuvate liimainete eemaldatavuse puhul) või mõni samaväärne katsemeetod. Värviärastatavust tõendatakse Euroopa taaskasutatud paberi nõukogu (värviärastuskaardiga (Deinking Scorecard)) (6) või mõne samaväärse katsemeetodiga. Katse tehakse kolme paberitüübiga: katmata, kaetud ja pindliimitud paber. Kui trükivärvitüüpi müüakse ainult ühe või kahe konkreetse paberitüübi jaoks, piisab vaid kõnealuse tüübi (kõnealuste tüüpide) katsetamisest. Taotleja esitab deklaratsiooni selle kohta, et kaetud ja lamineeritud trükitoode vastab punkti 3 alapunktile c. Kui mõni trükitoote osa on kergesti eemaldatav (näiteks plastkaaned), võib ringlussevõetavuskatse teha ilma selle osata. Mittepaberkomponentide lihtsat eemaldatavust tõendatakse paberikogumisettevõtja, ringlussevõtuettevõtja või mõne samaväärse organisatsiooni deklaratsiooniga. Kasutada võib ka katsemeetodeid, mille puhul pädev ja sõltumatu kolmas isik on tõendanud, et need annavad samaväärseid tulemusi.
               
                  (6)  Assessment of Print Product Recyclability — Deinkability Score — User's Manual, www.paperrecovery.org, „Publications”.”"
						
            
         Artikkel 2
   Käesolev otsus on adresseeritud liikmesriikidele.
   
      Brüssel, 6. juuni 2014
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 27, 30.1.2010, lk 1.
   
      (2)  Komisjoni otsus 2012/481/EL, 16. august 2012, millega kehtestatakse trükitud paberile ELi ökomärgise andmise ökoloogilised kriteeriumid (ELT L 223, 21.8.2012, lk 55).
   
      (3)  Komisjoni otsus 2011/333/EL, 7. juuni 2011, millega kehtestatakse koopia- ja joonestuspaberile ELi ökomärgise andmise ökoloogilised kriteeriumid (ELT L 149, 8.6.2011, lk 12).
   
      (4)  Komisjoni otsus 2012/448/EL, 12. juuli 2012, millega kehtestatakse ajalehepaberile ELi ökomärgise andmise ökoloogilised kriteeriumid (ELT L 202, 28.7.2012, lk 26).
   
      (5)  Komisjoni otsus 2014/256/EL, 2. mai 2014, millega kehtestatakse järeltöödeldud paberist toodetele ELi ökomärgise andmise ökoloogilised kriteeriumid (ELT L 135, 8.5.2014, lk 24).